section_heading: Povijest
paragraph_text: Na svojim albumima je "snimio atraktivne skladbe i obrade narodnih tema isprepletenih s američkim jazz fundusom, funkom i rockom, stvarajući pritom brand koji je prepoznatljiv, hrvatski". Koncepcija je polučila uspjeh te su zato nastupali diljem svijeta, a nisu ni izostale prestižne glazbene nagrade.: [https://www.facebook.com/events/363808984554221/ Najave događaja: Instrumental Day - Borna Šercar's Jazziana Croatica na Split Open Jazz Fairu 23. kolovoza 2019.] Događaji - Facebook. Pristupljeno 30. kolovoza 2020. 2010. godine album A Little Book Of Notes im je objavio Aquarius Records, za koji je recenziju napisao legendarni Boško Petrović. Svibnja 2011. dobili su glazbenu nagradu Porin za najbolju jazz skladbu. Proljeća 2012. dobili su nagradu Franjo Dugan za najbolji koncert održan u Salonu Očić u sezoni 2010./2011. na kojem je praizvedena skladba Miljenka Prohaske skladana baš za ovaj ansambl. Drugi album Nehaj bio je u vlastitoj nakladi i objavljen je ljeta 2013. godine. Nominiran je u tri kategorije za Porin, a nagrađen je za skladbu Melancholy. Jeseni 2014. godine Aquarius Records objavio im je treći album Jazziana Croatica Big Band. Također je nagrađen Porinom 2015. za najbolju jazz izvedbu za skladbu New Red Dwarf na kojoj gostuje velikan svjetskog jazz-a Ernie Watts. Godine 2015. Croatia Records album Wagner Goes To Hollywood. U prodaju su ga pustili 13. studenoga 2015. godine. Sastav ansambla koji ga je snimio bio je Borna Šercar na bubnjevima i perkusijama, Vojkan Jocić na tenor i sopran saksofonu, Zvjezdan Ružić na klaviru te Tihomir Hojsak na kontrabasu. Gošće na albumu su vokalistice Valentina Fijačko Kobić i Ana Lice.<ref>: U PRODAJI ALBUM "BORNA ŠERCAR'S JAZZIANA CROATICA - WAGNER GOES TO HOLLYWOOD" Croatia Records. 13. studenoga 2015. Pristupljeno 30. kolovoza 2020. Predstavili su ga 5. veljače 2016. u prepunom foajeu legendarnog zagrebačkog Muzeja Mimara. Uvodni govor održao je jazz kritičar Davor Hrvoj. Obradili su skladbe autora kao što su Emil Cossetto, Benjamin Britten, Richard Wagner, Giuseppe Verdi, te hrvatskih skladatelja kao što su Josip Hatze, Blagoje Bersa i Vladimir Ruždjak. Kuriozitet albuma je prvo jazz vino u kupaži plemenitih crnih sorti "Jazz Vibes by Borna Šercar" koju su zajedno kreirali Domagoj Klasiček iz Vinarije Iuris i Borna Šercar povodom objavljivanja ovog albuma.<ref>: BORNA ŠERCAR'S JAZZIANA CROATIACA ODUŠEVILA PREPUNU MIMARU  Croatia Records. 8. veljače 2016. Pristupljeno 30. kolovoza 2020. Prvi spot s tog albuma su snimili za skladbu Durme, durme i objavili su ga 26. studenoga 2015. godine.<ref>: BORNA ŠERCAR'S JAZZIANA CROATICA OBJAVILI PRVI SPOT "DURME, DURME"  Croatia Records. 26. studenoga 2015. Pristupljeno 30. kolovoza 2020. Na albumu Rise After Fall iz listopada 2018. su si glazbeni izričaj uzdignuli na novu razinu s vlastitim autorskim skladbama, u kojima su se "granice tradicionalne glazbe, folklora i autohtonih elemenata podneblja potpuno rasplinule u suvremenim jazz interpretacijama." Za skladbu Bura s tog albuma snimili su spot u kojem se pojavljuje Josipa Lisac, violistica Ana Marija Šir i dr. Režirala ga je likovna umjetnica Juliana Kučan, a snimljen je u zagrebačkom Cabaret & Jazz klubu Kontesa. Objavila ga je izdavačka kuća Nota bene iz Zagreba, specijalizirana za jazz, klasiku i etno. Nešto prije objave tog albuma izmijenio se sastav ansambla te ga čine: Vojkan Jocić – saksofon, Hrvoje Galler – klavir, Elvis Penava – gitara, Borna Šercar – bubnjevi. Prema kritičarima, spada u 5 najboljih jazz albuma te godine i u 20 najboljih albuma od svih albuma snimljenih 2018. godine.